b'\n_START_ARTICLE_\nXindi\n_START_SECTION_\nPrima apari\xc8\x9bie\n_START_PARAGRAPH_\n\xc3\x8en Star Trek: Enterprise, \xc3\xaentregul sezon al treilea este axat pe conflictul oamenilor cu Xindi, ace\xc8\x99tia din urm\xc4\x83 au lansat preventiv \xc3\xaen episodul \xe2\x80\x9eExpansiunea\xe2\x80\x9d o sond\xc4\x83 care a atacat P\xc4\x83m\xc3\xa2ntul \xc3\xaen aprilie 2153, omor\xc3\xa2nd 7 milioane de persoane \xc8\x99i deschiz\xc3\xa2nd un \xc8\x99an\xc8\x9b dinspre Florida p\xc3\xa2n\xc4\x83 \xc3\xaen Venezuela.\n_START_SECTION_\nSpecia disp\xc4\x83ruta Aviar\xc4\x83\n_START_PARAGRAPH_\nSpecia-Xindi Aviar\xc4\x83 a fost un membru al rasei Xindi, care a disp\xc4\x83rut complet \xc3\xaen timpul conflictului dintre cele \xc8\x99ase specii Xindi care au distrus planeta lor de origine, undeva \xc3\xaen jurul anului terestru 2030. Din c\xc3\xa2te se cunoa\xc8\x99te, nici un Xindi Aviar nu a reu\xc8\x99it s\xc4\x83 fug\xc4\x83 \xc3\xaenainte ca planeta s\xc4\x83 fie distrus\xc4\x83._NEWLINE_Bunicul lui Gralik Durr, care a apucat s\xc4\x83 locuiasc\xc4\x83 pe Xindus, \xc3\xae\xc8\x99i amintea de timpurile \xc3\xaenainte de distrugerea planetei, atunci c\xc3\xa2nd Aviarii zburau pe deasupra capului, umpl\xc3\xa2nd cerul._NEWLINE_R\xc4\x83m\xc4\x83\xc8\x99i\xc8\x9bele unei a\xc8\x99ez\xc4\x83ri Aviare au fost descoperite pe o alt\xc4\x83 planet\xc4\x83 din Expansiunea Delfic\xc4\x83, fiind datate din mileniul al II \xc3\xae.Hr. Ruinele a\xc8\x99ez\xc4\x83rii au fost folosite pentru locul de \xc3\xaent\xc3\xa2lnire al Consiliului Xindi. Un craniu de Aviar a fost p\xc4\x83strat \xc3\xaen sediul Consiliului.\n_START_SECTION_\nXindi acvatici\n_START_PARAGRAPH_\nXindii acvatici sunt similari cetaceelor terestre. Tr\xc4\x83iesc \xc3\xaen ap\xc4\x83 \xc8\x99i comunic\xc4\x83 cu ecouri. Sunt foarte len\xc8\x9bi \xc8\x99i precau\xc8\x9bi \xc3\xaen luarea deciziilor \xc8\x99i, \xc3\xaen genere, \xc3\xaent\xc3\xa2rzie deciziile Consiliului Xindi._NEWLINE_Sunt pacifici, dar posed\xc4\x83 un echipament r\xc4\x83zboinic foarte puternic. Navele lor par mante acvatice, pline de ap\xc4\x83 unde ace\xc8\x99ti xindi se deplaseaz\xc4\x83.'